بسم الله السلام عليكم ورحمة الله وبركاته. اهلا بحضراتكم في المقطع رقم ربعمية سبعة وعشرين من مقاطع حظر التجول والحلقة الخامسة من حلقات تدبر سورة صاد. ارجو من حضراتكم تفتحوا معي المصاحف على سورة صاد. الاية واحد واربعين
هناخد النهاردة تلات ايات. هناخد من واحد واربعين لاربعة واربعين اربع ايات نقراه مع بعض الاول اعوذ بالله السميع العليم من الشيطان الرجيم واذكر عبدنا ايوب اذ نادى ربه اني مسني الشيطان بنصب وعذاب
اركض برجلك هذا مغتسل بارد وشراب ووهبنا له اهله ووهبنا له اهله ومثلهم معهم. رحمة منا وذكرى لاولي الالباب وخذ بيدك ضعفا فاضرب به ولا تحنث انا وجدناه صابرا نعم العبد انه اواب
سيدنا ايوب من الانبياء اللي مش معروف عنهم معلومات كتيرة عن تفاصيل حياتهم اول حاجة ليس من المؤكد انه كان من بني اسرائيل اصلا. اليهود بينسبوه لانبياء بني اسرائيل لكن مش من المؤكد هناك اقوال اخرى انه كان رومي من الروم يعني اوروبي ابيض
وقصته ذكرت في موضوعين في موضعين اتنين في القرآن وبطريقة مقتضبة جدا هناك بعض الاحاديس عنه لكن قليل منها الصحيح انا هعتمد النهاردة على الصحيح وعلى القرآن فقط سيدنا ايوب
مش عرف بالصبر لأ. ده الصبر هو اللي عرف به يعني بقت ناس تقول يصبر صبري كصبر ايوب. فالصبر بيعرف بايوب من شدة صبره اقرأ معي الاية واحد واربعين واذكر عبدنا ايوب اذ نادى ربه اني مسني الشيطان بنصب وعذاب
سيدنا ايوب نادى ربه اذكر عبدنا ايوب اذ نادى ربه نادى ربه قال له ايه ؟ يا رب انا الشيطان مسني بتعب ومرض ووسوسة سيدنا ايوب طبقا للاحاديث ابتلي تلات ابتلاءات
اول ابتلاء المرض الشديد مرض جسماني مرض شديد ومؤلم اقعده عن العمل وعن الحركة تماما وفي بعض الروايات ان هذا المرض استمر تمنتاشر سنة. في روايات تلتاشر سنة اتنين فقد المال
ما فيش حركة ما فيش شغل بالتالي المال اللي موجود انفق بقوا على الحديدة زي ما في مصر بنقول بقوا على الحديدة يعني بقوا على ايه صفر يعني الحساب بقى صفر
تلاتة فقد الاهل. يقال ان اولاده ماتوا وبعض المفسرين قالوا لأ هم هاجروا وتركوه راحوا يشوفوا حالهم. ما بقاش عنده اولاد. ما بقاش عايش مع اهله. آآ زوجته فقد اللي قاعدة معه
بالتالي الابتلاء بتاعه كان شديد في الجسد وفي المال وفي الاهل في سورة صاد اقرا معي بقى واحد واربعين واتنين واربعين واذكر عبدنا ايوب اذ نادى ربه اني الشيطان بنصب وعذاب اركض برجلك هذا
اغتسل بارد وشراب اخبط برجلك الارض كده يطلع لك ماء ينبع من الارض تغتسل منه وتشرب منه وتشفى اقرا تلاتة واربعين ووهبنا له اهله ومثلهم معهم رحمة منا وذكرى لاولي الالباب
وكمان ولاده رجعوا له واهله رجعوا له وكل شيء رجع خلاص. الحمد لله خلاص تعالوا بقى نشوف في سورة الانبياء بدل ما اخليكم ترجعوا كل شوية في المصحف وتقلبوا كتير بين الانبياء وبين آآ صاد
انا آآ طبعت لكم الايات بتاعة سورة الانبياء اهي. ماشي؟ الناس اللي على اليوتيوب وعلى الفيسبوك هيشوفوها الناس بتوع بتوع الانستجرام للاسف هتظهر لهم مقلوبة. انا قدرت ان انا اقلب الكاميرا في الفيسبوك فقط في حاجة معينة في الفيسبوك
خليني اقدر اقلب الكاميرا. فدلوقتي لو تلاحزوا مكتوبة معدولة. وبشرب دلوقتي بالايد اليمين قدامكم. زمان كان يزهر لكم الشمال. لكن انستجرام هتحتاجوا انكم يا اما افتحوا انتم كلاب هاوس يا اما تفتحوا على سورة الانبياء يا اما آآ يعني حد فيكم يفتح يعني تفتحوا اليوتيوب او الفيسبوك تبصوا فيه
انا هكون ماسك الايه الاية قدامكم بدل ما كل شوية اقول لكم اقلبوا قلبوا من صاد للانبياء الاية تلاتة وتمانين واربعة وتمانين في سورة الانبياء وايوب اذ نادى ربه اني مسني الضر وانت ارحم الراحمين
فاستجبنا له فكشفنا ما به من ضر واتيناه اهله ومثلهم معهم رحمة من عندنا. وذكرى للعابدين. انا عندي عدة ملاحظات بقى في سورة صاد وفي سورة الانبياء واضح ان ربنا استجاب لسيدنا ايوب
بس سؤال هو فين الدعاء؟ طلبات سيدنا ايوب كانت ايه بص معي كده في صورة الانبياء اهي. ماشي وايوب اذ نادى ربه اني الضر وانت ارحم الراحمين بيقول له يا ربي انت شايف الضرر اللي مسني
وانت ارحم الراحمين ما طلبش حاجة وما طلبش خير في اصلا ما طلبش يرجع له فلوسه. ما طلبش ولا ما طلبش حاجة. انا مش شايفه طلب حاجة خالص مجرد قال له يا رب انت شايف حالي
وانا راضي باللي تعمله يا رب انت ارحم الراحمين وفي رواية ان زوجته قالت له يا راجل ادعي ربنا يشفيك قال لها وانا قعدت كم سنة في صحتي؟ قالت له اربعين
قال لها وبقالي كم سنة مريض؟ قالت له بقى لك سبع سنين. قال لها خلاص مش هطلب ربنا يشفيني الا اما يفوت اربعين سنة علي مريض. زي ما قعدت اربعين سنة استمتعت بصحتي
سيدنا ايوب ما طلبش حاجة. هو بس تواصل مع الله نادى ربه. اقرا معي في سورة صاد الاية واحد واربعين. واذكر عبدنا ايوب اذ نادى ربه اني الشيطان بنصب وعذاب. بينادي الله بس
يستحي حتى انه يطلب من ربنا حاجة هو في امس الحاجة ابتلاءات من كل ناحية. جسدية ومادية ونفسية كله فالشيطان هنا دوره ان هو يوسوس سورة صاد قال اني مسني الشيطان
ما هو الواحد بقى لما يبقى كده حاله مرة واحدة يفقد ولاده ويفقد فلوسه ويفقد صحته كمان ويبقى قاعد متألم جدا. هنا الشيطان يخش يقول له ايه هو ربنا بيعمل فيك كده ليه
مش احيانا بيجي السؤال ده بعض الناس لما بيحصل لهم مصيبة في ناس ما بتصليش وعايشين احسن مننا ومبسوطين. هو ربنا بيعمل فينا كده ليه ؟ الافكار دي بتيجي الشيطان يستغل المرض والفقر والفقد وكل ده عشان يدخل المداخل بتاعته
اكبر سبب من اسباب الالحاد ومعضلة الشر ازاي يبقى فيه كل الشر ده في الدنيا لو فعلا فيه ربنا وهو اله رحيم ودود. يبقى ازاي يبقى موجود ويترك الشر ده كله
الشيطان يدخل يقول لك ايه ؟ طالما ان وجود الشر متعارض مع وجود الاله الخير اللي كله خير ورحمة وانت متأكد من وجود الشر وشايف الشر بعينك. يبقى ايه ما فيش اله
ده مدخل الشيطان ازاي بقى نقاوم هذه الافكار نقاوم هذه الافكار بان الاجابة تكون مفهومة كويس جدا في قلب كل واحد فينا هو ان وجود الشر ووجود الله مش متعارضين اطلاقا مع بعض
الله سبحانه وتعالى خلق الدنيا عشان تبقى دار اختبار وبالتالي وجود الشر وجود المصائب وجود الصعوبات وجود الشيطان مهم عشان يجعل الدنيا دار اختبار ليميز الله الخبيث من الطيب. لما النبي عليه الصلاة والسلام دعا الله
قال اللهم ارزقني يقينا يهون علي مصيبات الدنيا النبي عليه الصلاة والسلام مات له ست عيال منهم تلاتة بنات عرايس بعد ما اتجوزوا واتنين منهم خلفوا. ماتوا وسابوا له وعيالهم
واحد بيموت له ست عيال ما يجيلوش اكتئاب؟ ازا الدنيا هي مكان المصايب. النبي ما طلبش دنيا بدون مصائب النبي طلب يقين يهون عليه المصايب. لانه يعلم ان ما فيش حاجة اسمها دنيا بدون مصايب. ما فيش حاجة اسمها كده. احنا جايين مكان المصايب اصلا. جايين عشان المصايب دي
تحصل نقف نتعامل معها بحكمة بصبر نعدي الابتلاء بتاعنا نعدي الاختبار ونروح بقى الحياة اللي من غير مصايب بقى هناك دي الجنة دي الجنة فالواحد لازم يكون فاهم الحتة دي. ما فيش حاجة اسمها ما فيش كل ما الانسان زاد ايمانه كل ما مصيبته بتزيد كمان. ايه رأيكم بقى
يبتلى المرء على قدر دينه اشد الناس بلاء الانبياء ثم الصالحون ثم الامثل فالامثل لكن ابتلاءات ناس مختلفة بقى. واحد بيجي له ابتلاءه في مرض في جسمه. واحد بيجي له في المال. واحد بيجي له في امور تخص علاقاته الاسرية. كل واحد عنده ابتلاءاته
طب مطلوب ايه عشان نعدي من الاختبار الصبر الصبر والصبر اربع انواع هناك صبر على المصيبة وهناك صبر على الطاعة عشان تواظب في العبادة محتاج صبر اصحى كل يوم في ميعادك بتقف بتصلي في ميعادك تمام
محتاج صبر تروح تصلي في المسجد ده محتاج صبر كل فرض ده صبر وهناك الصبر على المعصية عشان تمنع نفسك من المعاصي ولا تستسلم للشهوات ده صبر قبر خاصة لما تبقى المعاصي سهلة
احنا في زمن المعاصي فيه سهلة اخر نوع من انواع الصبر وهو اصعب نوع هو الصبر على النعمة الفقير ما قداموش غير انه يصبر لكن الغني ازاي يصبر وما يسرفش وما يبقاش مبذر ومسرف
صعب سيدنا يوسف مر في كل الانواع دي الصبر على المصيبة حصل له لما حصل له مصيبة خيانة اخواته وتآمرهم عليه الصبر على الطاعة لما كان جوة السجن وما زال بيدعوا الناس جوة السجن. فاهم الدعوة واهمية الدعوة
الصبر على المعصية لما راودته امرأة العزيز والنسوة اللي راودناه عن نفسه لكن العلماء قالوا ان اشد نوع من من الصبر واجه يوسف هو الصبر على التمكين. لما مكن له لما اصبح
عزيز مصر مصر ايامها كانت امريكا بتاعة العالم مش آآ دلوقتي لا لا لا مصر كانت بتدي مساعدات دولية وقتها يعني اليو اس ايه كان فيه في العالم كله مجاعات مصر بتبعت اكل
اقوى واغنى دولة وقتها بقى هو المتحكم فيها ازاي الواحد بقى يبقى غني ولا يسرف؟ ازاي الواحد يبقى قوي ولا يظلم؟ ده نوع ده صبر. الصبر على النعمة ايضا العلماء قالوا ان الصبر نصف الاخلاق. ده في احياء علوم الدين
ابو حامد الغزالي كتب الصابرنس في الاخلاق فطبعا ردوا عليه قالوا له يعني بلاش بقى مبالغة الصبر مهم طبعا ما تقولش نصف الاخلاق! يعني فيه اخلاق كتيرة مهمة الشجاعة والعفة والكرم كل دي اخلاق مهمة واكتر منها موجود
كل دي هنوديها فين لما تقول لنا الصبر لواحدة نص الاخلاق انتم مش فاهمين حاجة ده كل اللي قلتوه ده من انواع الصبر يعني الشجاعة هي نوع من انواع الصبر. الشجاعة مسلا في الحرب هي صبر على القتال. صبر الا يفر الانسان من القتال. مسلا
مسلا الكرم صبر على الانفاق الصبر انك لا تبخل على ضيوفك وعلى الناس العفة انك تمنع نفسك من المعاصي ده صبر على المعاصي. ده العفة صبر. ان العيب في انك تتعفف انك تطلب من الناس وتشحت من الناس وتتزلل للناس
ده صبر كل ده بييجي بالتربية سيدنا ابو بكر الصديق كان راكب الجمل بتاعه وهم ماشيين كلهم بالجمال وفيه ناس ماشية على رجليها وبعدين مرة واحدة وقف الجمل واناخ البعير منزل الجمل كده
كده بتاخد لها بتاع دقيقة كده عشان الجمل ينزل والراجل ينزل من عليه اوقف الدنيا وقف الجمل ونزل ونزل من على الجمل اتاري العصاية بتاعته الخرزانة اللي بيمشي بها الجمل وقعت منه
يجيبها واحد من الصحابة كان ماشي على رجليه جنب الجمل فمش فاهم. فقال له ايه اللي انت عملته ده انت كنت بس تشاور لي او تقول لي كنت هناولك العصاية ولا توقف الجمل ولا تنزل ولا الكلام ده
انت ليه عملت كده قال له اكتم عني اسمع السر ده لقد عاهدت رسول الله صلى الله عليه وسلم في خمسين من اصحابه الا نطلب من الناس شيئا ازا كان النبي عليه الصلاة والسلام عنده دوائر تربوية
في دائرة كان فيها خمسين واحد دول اقوى الناس تربية بعد ما وصلوا لمرحلة معينة في التربية عاهدوا النبي صلى الله عليه وسلم الا يطلبوا اي خدمة من اي حد ابدا في حياتهم
هيعيشوا عشان يخدموا الناس وما يتخدموش وما يطلبوش من حد اي حاجة الا نطلب من الناس شيئا دي التربية دي الصبر بقى يجي بالتربية انما العلم بالتعلم وانما الحلم بالتحلم
يعني انت عايز تتعلم عايز يبقى عندك علم اتعلم اقرا احضر عايز يبقى عندك حلم اتحلم حلم نفسك صبر نفسك انا الحقيقة انصح الناس بقراءة احياء علوم الدين بتقول لي بقى في احاديس ضعيفة وبتاع مش مشكلة
مش مشكلة. لكن الكتاب نفيس كتاب مهم جدا في اربع تربع ربع اسمه ربع العبادات. عن العبادات والسنن وعلاقة الانسان بربنا وربع اسمه ربع العادات عن ممارسات الانسان اليومية وربع اسمه ربع المنجيات. الاشياء اللي تنجينا الصفات اللي لازم تتخلق بها وتبقى فيك
وربع اسمه ربع المهلكات. الصفات المذمومة اللي تهلك صاحبها فابو حامد الغزالي قال ان التحدي اللي بيواجه كل انسان فينا عشان يربي نفسه وانه يكتشف عيوبه ثم يبدأ يشتغل عليه عشان يصلحها
طب عيوبك بتعرفها ازاي قال لك فيه طريقتين اساسيتين اول حاجة تعرفها في لسان عدوك شف عدوك بيشتمك يقول لك ايه واحد بيكرهك عدوك بيكرهك جدا ويتخانق معك كل يوم عشان ركنة العربية مش طايقك. مش طايقك
فشتمك وقال لك انت جبان وقال لك انت بخيل بدل ما تغضب وتشتمه لأ ادع له ربنا يغفر له لو كان بيفتري عليك وربنا يبارك له لو فعلا انت فيك شيء من هذه الخصال وهو لفت نظرك لها. فشف عدوك قال لك كده ليه؟ قد يكون هو
مبالغ شوية بس انت فيك شيء من ده فعلا. والا ما كانش قاله. فابدأ اتهم نفسك وشف اعدائك بيوصفوك بايه. وحاول تدور في كلامهم عن شيء فعلا العيب فيك. فعلا ايه المشكلة؟
الطريقة التانية اللي تعرف بيها تعرف بيها عيوبك هو الكلام اصدقاءك لك. واخوانك. شف الرسول عليه الصلاة والسلام بيقول المؤمن مرآة اخيه يعني ناس كتير مش فاهمين الحديس ده يعني ايه المؤمن؟ هو انت بتبص في المراية عشان تشوف ايه
ها ايه نفسك لو انت قلت عشان اشوف نفسي ده انت غلطان انت عايز تشوف نفسك شيل صورة سيلفي حلوة كده على الموبايل بتاعك. وكل ما يجي لك المرض النفسي بتاعك اللي عايز تشوف نفسك. ابقى افتح الموبايل بتاعك وبص على نفسك
انت بتبص في المراية عشان تشوف عيوبك يا استاز بص المراية عشان تشوف عيوبك. وبعدين تبدأ تصلح عيوبك. خلاص؟ اول ما العيوب اللي ينفع تتصلح بتتصلح وتفضل العيوب اللي ما ينفعش تتصلح
بتمشي وبتسيب المراية. فانت بتقف قدام المراية عشان تشوف عيوبك وتصلح اللي ينفع يتصلح فيها المؤمن مرآة اخيه يبقى المؤمن يدل اخوه على عيوبه ينصح اخوه تقعد كده مع اخوك وتقول له والله ما هزعل بس من فضلك قل لي انت شايف في ايه. شايف ايه عيوب في. والله ما هزعل منك يا شيخ
وخليه يفتح قلبه ويقول لك اوعى تزعلوا منه بجد انا عن تجربتي مسلا لقيت عيب من اكبر عيوبي اني ما عنديش سطر ما عنديش صبر انا انا صعب جدا في الصبر
في باب اخر في الاحياء احياء علوم الدين اسمه باب الرياضة يعني ايه؟ يعني ترويض النفس الرياضة يعني ازاي تروض نفسك ازاي تصلح عيوبك بعد ما تكتشفها انت خلاص اكتشفت عيوبك بالطريقة اللي قلناها في لسان عدوك او لسان صديقك
بعد كده عايز تصلحها تعمل ايه ؟ تقوم تبالغ في عكسها واحد مسلا اكتشف ان هو بخيل شوية ماسك حبتين يبالغ شوية في الانفاق. ويعمل شوية عزومات كده كتير ويعزم الناس ويعزم اصحابه وينفق عليهم وبتاع
فده يقوم عامل عملية ايه؟ وسطية عنده شوية. بعد كده يرجع للطبيعي نفسه وسطي خلاص هو انفق كتير ونفسه لا اتفقر ولا حصل له حاجة ولا مات من كتر الصرف خلاص فهيتغير مفهومه عن الانفاق وطريقته في التعامل مع الفلوس
انا اكتشفت ان ما عنديش صبر كان العلاج ان احط نفسي في مواقف تحتاج صبر شديد واصبر نفسي بالعافية ربنا بيقول واصبر نفسك مع الذين يدعون ربهم. انت تصبر نفسك
كنت باخد عربيتي وانزل شارع رمسيس الساعة تلاتة العصر في عز الزحمة قبل ما ينشأ كوبري ستة اكتوبر اي مصري عاش المرحلة دي عارف انها انتحار انت هتدخل شارع رمسيس مش هتخرج قبل تلات ساعات اربع ساعات. ما بيتحركش الشارع. الاف السيارات واقفة وكله واقف ما بيتحركش. كل عشر دقايق
اتحرك مترين كل عشر دقايق نتحرك مترين. فبقيت اخد عربيتي وانزل الساعة تلاتة العصر وادخل بقى الشارع من فوق كده الاقي الشارع مليان على الاخر واقوم عامله زيي الله اكبر قال قال يعني انا فرحان بقى اني هاقف
واقعد اضحك على نفسي واصبر نفسي واهيأ لنفسي ان ايه المشكلة؟ طب ما هي عدت اهي مشيت في ساعتين ونص وعدت. بكرة هاجي تاني. وهكزا لغاية ما عودت نفسي على اني اتحكم في نفسي في الحتة دي
نرجع لسيدنا ايوب من الحاجات بقى اللي انا لاحزتها في سورة الانبياء وايوب اذ نادى ربه اهو بص معي اهو اذ نادى ربه اني مسني الضر مسني الضر بينما في سورة صاد بص قدامك واذكر عبدنا ايوب اذ نادى ربه اني مسني الشيطان
الضر ولا الشيطان؟ يا جدعان ما نفكر شوية. في معنى كلمة شيطان للاسف الشديد كل ما بتذكر كلمة شيطان بييجي في زهننا مباشرة الجن ان الشيطان ورد في القرآن الكريم وفي السنة
على انه كل شيء مؤزي. كل شيء مضر ده في حديس شريف الكلب الاسود شيطان هو شيطان ولا حيوان؟ ما فيش تعارض اصلا بانه يبقى شيطان وحيوان. مين قال ان الشيطان لازم يبقى جن؟ مين قال هزا الكلام
ربنا قال في سورة الانعام. وكذلك جعلنا لكل نبي عدوا شياطين الانس والجن يوحي بعضهم الى بعض زخرف القول غرورا. ازا البشر فيهم شياطين بشر بني ادمين عاديين قرايبك وزملائك شياطين
مش مع كده ان هو لما بيرجع البيت شكله بيتغير وبيطلع له قرون وبيحمر لأ ما فيش الحاجات ده خالص تعالوا بقى نشوف بقى جذر الكلمة ايه ؟ الشيطان الجذر بتاعها ش ط ن
الشطن هو الحبل الطويل اللي بيترمي في البئر. وبيبقى في اخره الدلو اللي بينزل في البير نطلع به الماية يسمى الشطن لانه طويل وبيفصلك بيفصلك عن الدلو ده الاشطان هي الحبال الطويلة اللي بتستخدم في ترويض الخيول البرية
يسمى اشطان لانها طويلة بتفصلك عن الخيل بتبعدها عنك لما يبقى الخيل الخيل البري ممكن يبقى مفترس قبل ما يتروض ابليس ما اسموش شيطان. اسمه ابليس واصبح اسمه شيطان لما اشتغل الوزيفة دي. شيطان دي وظيفة
يعني مضر يعني مؤزي ابليس في سورة الاعراف الاية حداشر ربنا قال فسجدوا اللي هم الملائكة الا ابليس. ما قالش الا الشيطان لم يكن من الساجدين. في الاية ستاشر اقسم ان هو يغوينا بقى
قال فبما اغويتني لاقعدن لهم صراطك المستقيم اقسم انه يقعد على الصراط المستقيم عشان ايه يخلينا نقع احنا في النار بقى بعدها اصبح شيطان الاية عشرين بقى فوسوس لهما الشيطان
اه هنا بقى شيطان ليه ؟ لانه اصبح مؤزي ازا الشيطان دي وزيفة اي شيء بيفصلك عن الخير. بيفصلك عن الدين. بيفصلك عن الصحة. بيفصلك عن الاخلاق. شيطان. الكلب الاسود شيطان ليه؟ لانه
الابل. الابل كانت تطلع تجري وتهرب. بسبب انا خايفة من الكلاب السوداء ولانه شديد الشراسة لاي حاجة بقى حتى الابل نفسها تسمى آآ الشياطين الحيوانات او حاجة زي كده. شياطين الانعام حاجة كده
عشان خاطر الجمل لما لما بيتنرفز ممكن يموت. ممكن يدغدغ الدنيا يسمى شيطان هو كمان سيدنا آآ عمر بن الخطاب ركبوه على برذون برذون يعني اه بغل بغل يعني يعني نصه حصان ونصه حمار. فبيطلع حاجة اسمها البغل
والبغال بتبقى قوية جدا شكله زي الحمار لكنه قوي قوته تقريبا زي قوة الحصان فسيدنا عمر قال لقد آآ لقد اركبوني شيطانا يعني مضر ده ممكن يوقعني يكسرني. ممكن اقع من عليه
اي شيء مضر شيطان. المرض شيطان الميكروبات شياطين كورونا فيروس الشيطان الرسول عليه الصلاة والسلام هو بيرقي مريض بعد ما رقاه ودعى له قال اخرج يا عدو الله. اخرج يا شيطان
ازا المرض شيطان. اي شيء مضر شيطان اتنين واربعين تلاتة واربعين اركض برجلك هذا مغتسل بارد وشراب. ووهبنا له اهله ومثلهم معهم رحمة منا وذكرى لاولي الباب وذكرى لاولي الالباب. يعني الناس اللي عندها مخ. الناس اللي بتفكر الناس اللي بتعقل
الناس اللي هتاخد العبرة من قصة ايوب لان فيها اشياء كثيرة جدا للتفكر فيها في سورة الانبياء فاستجبنا له فاستجبنا له فكشفنا ما به من ضر واتيناه اهله ومثلهم معهم. رحمة من عندنا وذكرى للعابدين
دين وذكرى للعابدين اقتصاد وذكرى لاولي الالباب. هنا للعابدين يعني اولي الالباب لما يتفكروا في قصة ايوب ويتأسوا به في الصبر فيصبحوا من العابدين اللي بيتعبدوا الى الله بالصبر صبر عبادة. الصبر مش عبادة. الصبر اكتر عبادة عليها ثواب
الحسنة بعشر امثالها. الى سبعمائة ضعف لكن الصبر سوابه اكبر. الصبر ثوابه لا نهائي الصورة اللي جاية هتكون صورة الزمر بازن الله. هناخد فيها انما يوفى الصابرون اجرهم بغير حساب
يعني ايه بغير حساب؟ يعني مش عشر اضعاف ولا سبعمئة ضعف ولا ميت الف ضعف زي في مكة الحسنة بميت لا بانفينيتي بغير حساب لا نهائية اضعاف لا نهائية اسمع سورة النحل ولنجزين الذين صبروا اجرهم باحسن ما كانوا يعملون
يعني كل عمل يتشاف احسن مرة عملته فيها والباقي كله يتعمل له ابجريد يبقى زي ده. يعني مسلا انت اول حاجة هتسأل عنها الصلاة يفتح الايه الملفات بتاعتك كان عليه كم صلاة
كان عليه خمسة وتلاتين الف ربعمية ستة وخمسين صلاة ماشي طلعهم كلهم؟ اه صلهم كلهم حلو كان من الصابرين لو كان من الصابرين هيتحاسب بطريقة مختلفة هيتحاسب باحسن ما كان يعمل
اه كان من الصابرين يلا ازاي يتحاسب بقى ايه افضل صلاة صلاها في الخمسة وتلاتين الف ربعمية ستة وخمسين صلاة دول اطلع صلاة المغرب يوم اتناشر رمضان سنة الف وربعمية واتناشر مسلا
ليه ؟ اصله توضأ في بيته ونزل بدري وصلى في المسجد وواقف ورا الامام وبكى ورا الامام وكان خاشع جدا وكان في منتهى وربنا يتقبل صلاته. فدي افضل صلاة صلاها في حياته
ومن الصابرين هيجزى اجره باحسن ما كانوا يعملون. ازاي بقى؟ الخمسة وتلاتين الف ربعمية خمسة وخمسين صلاة الباقيين كلهم يتعمل لهم ترقية ويبقوا في قوة الصلاة دي. وكلهم يبقوا مقبولين كأن كلهم كانوا كده
اللي بعده الصوم كان عليه كم يوم صيام؟ تسعمية آآ وحاجة. طيب آآ احسن يوم فيهم ده الباقي كله يعتبر كانه زي اليوم ده. وهكزا سؤال بقى هو اذ ليه الصبر ثوابه كبير اوي كده
ده سواب كبير اوي ليه الصبر سوابه كبير كده ببساطة لانه صعب الصبر صعب جدا. عشان كده برضه سوابه غير عادي عايز السواب الغير عادي؟ اصبر بقى انت عايز الاتنين مش عايز تصبر وعايز تاخد بالسواب الغير عادي. انا بعد الدروس الدرس ده هيجي لي مسجات
حضرتك انا بصراحة آآ عملوا في كزا وعملوا في كزا ومش قادرة اصبر عليهم طب اعمل لك ايه ينفع اخد بقى سواب الصبة انت مش عايزة تصبري وعايزة تاخدي سواب الصبر طب انا اعمل لك ايه
اقرا معي اربعة واربعين وخذ بيدك ضعفا فاضرب به ولا تحنث انا وجدناه صابرا نعم العبد انه اواب يقال ان زوجة سيدنا ايوب اللي كانت بتخدمه في مرضه وقعدت معه الوحيدة من اهله اللي قعدت معه التمنتاشر سنة
قصة شعرها قص الضفاير بتاعتها وراحت باعتها عشان تشتري طعام البيت ما فيش فيه حتى الحديدة خلاص لما شافها قصت شعرها زعل منها والله والله العزيم لاضربك ميت عصاية لما اخف
هو مش عارف هيخف ولا لأ وقالها وخلاص حبا فيها ومن زعله انها عملت في نفسها كده زي ما ابنك يعمل لك خدمة ويجي على نفسه شوية عشان يخدمك. فانت تقول له والله لاضربك لا عملت كده
انت بتقولها حبا فيه. هو اعلى حبا فيها يعني لكن اكيد هو غلط لانه دخل اسم ربنا في الموضوع اقسم بالله وما ينفعش نقسم بالله على حاجة الا لو احنا فعلا هنعملها
المهم ربنا شفاه اصبح في مأزق هو عليه يمين لازم ينفزها. هينفزها ازاي هيضرب مراته ميت جلدة سيدنا ايوب اصبح في مأزق. طيب هل يحنث؟ يحنث في يمينه يعني ما ينفزش يمينه ده اقسم بالله
طب يعني هيضرب زوجته؟ حبيبته اللي وقفت جنبه بقى في مأزق وما كبرش ربنا راعى زروفه واعطاه مخرج ياخد ميت عود ريحان كده ريحتهم حلوة. ميت وردة وقال له اخبطها بهم كلهم مرة واحدة كده وخلص الموضوع. كده انت لم تحنث في قسمك وفي نفس الوقت عملت جاست لطيف كده حطيت على شوية حاجات لونها حلو
خضراء وشوية ورد وبتاع رحت خابطها بها وخلص الموضوع. كده انت كفار ومش محتاج تكفر عن يمينك وختمت الاية انا وجدناه صابرا نعم العبد انه اواب وصف بانه اواب زي داوود وزي سليمان في الاية سبعتاشر بص في الاية سبعتاشر. واذكر عبدنا داوود ذا الايدي انه اواب
بص في الاية اربعين ووهبنا لداوود سليمان نعم العبد انه اواب. سليمان كمان اواب. في الاية اربعة واربعين وجدناه صابرا نعم العبد انه اواب. ده داوود التلاتة اخطأوا والتلاتة لم يكابروا
واستغفروا وربنا غفر لهم ورفع عنهم الابتلاء وقبلهم وكأن شيئا لم يكن فيا جماعة ذكر الانبياء مع بعض بيبقى له علاقة بموضوع الصورة يعني مسلا تجد كثيرا جدا يذكر نوح
ومعه هود وصالح وشعيب ولوط. طب ايه المشترك في دول ان الاقوام بتاعتهم استأصلت فيبقى موضوع الصورة في تحذير شديد للمشركين مسلا فاو مسلا آآ مسلا آآ بشرى للنبي مسلا وللصحابة ان ربنا هينصرهم وعلى اعدائهم وآآ
فيبدأ يضرب مسل بدون اللي امامهم استئصلت استئصال شديد لكن لما نيجي هنا هو نجد ان موضوع الصورة هو الكبر من اولها. سورة صاد بدأت بالكلام عن الكبر اللي كان عند الكفار اقرا معي اول ايتين في سورة صاد
بسم الله الرحمن الرحيم. صاد. والقرآن ذي الذكر. بل الذين كفروا في عزة وشقاق. عندهم عزة مزيفة عندهم كبر اقرا من الاية اربعة. وقال الكافرون هذا ساحر كذاب. كذاب النبي اللي هو كان بيعرف بالصادق الامين. ده استكبار ده مكابرة
انتم مسميينه الصادق الامين طول عمره دلوقتي بقى ساحر وكذاب! ده كبر خمسة اجعل الالهة الها واحدا؟ ان هذا لشيء عجاب. طعنوا في وحدانية اللامع ان المنطق والعقل ضد تعدد
دي مكابرة لان الاله لازم يكون مطلق القوة فهو لو محتاج اله تاني معه يبقى مش مطلق القوة العقل بيقول الاله لازم يكون واحد اقرا ستة وانطلق الملأ منهم ان امشوا واصبروا على الهتكم ان هذا لشيء يراد. قرروا ان هم
بعبادة الاصنام مهما كان. مكابرة اقرا سبعة ما سمعنا بهذا في الملة الاخرة ان هذا الا اختلاق انزل عليه الذكر من بيننا؟ مش عاجبهم انه بشر ومش عاجبهم ان ترك الاغنيا وزعماء القبائل دول كلهم والتجار الكبار. واختاره هو
فالكبر منعهم ان هم يؤمنوا ربنا اتذكر التلات انبياء دول اللي غلطوا ولم يكابروا ولم يستكبروا وكانوا اوابين رجاعين الى الله علشان نتأسى بهم وناخدهم قدوة لنا وبعد كده جاب القدوة بتاعة المتكبرين. مين قدوة المتكبرين؟ بص معي في الاية تلاتة وسبعين واربعة وسبعين
هات لي تلاتة وسبعين واربعة وسبعين صورة صاد فسجد الملائكة كلهم اجمعون الا ابليس استكبر وكان من الكافرين فالصورة سورة صاد بتتعامل مع الكبر وبتربي القارئ المتدبر على عدم التكبر
اختم بقول النبي صلى الله عليه وسلم قال رسول الله صلى الله عليه وسلم لا يدخل الجنة من كان في قلبه مثقال ذرة من كبر ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب وانبيائك ورسلك وعبادك الصالحين. اللهم احي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا
كله في مرضاتك. اللهم اجعل القرآن الكريم ربيع قلوبنا. ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم بحق كل حرف في كتابك تلوناه او تدبرناه. اكفنا واهلينا شر كل من يكيد لنا ولهم واحفظنا واياهم من شرورهم. ونجعلك اللهم في نحورهم. فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وانصر انصرهم وانصر من نصرهم. واخذل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من تاريخنا او من علمائنا او من اصحاب الحقوق علينا
حاملا له او مريضا به فالبسه ثوب الصحة والعافية عاجلا غير اجل ومن لم يصب به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت
على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها. واملأها بنورك الذي لا يخبو. واشرح صدورها بفضل قيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا